《冬日山居好十首 其五》
宋代·舒岳祥

冬日山居好，尤于老叟便。年衰催酿酒，骨冷早装绵。

著帽来梅下，扶舆到雪边。兴来聊复尔，微倦自高眠。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。